**МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА**

**ОФЕРТИТЕ**

Обществената поръчка се възлага въз основа на икономически най-изгодната оферта, която се определя чрез критерий „оптимално съотношение качество/цена“ съгласно чл. 70, ал. 2, т. 3 от ЗОП.

На комплексна оценка за оценяване на икономически най-изгодната оферта подлежат офертите на участници в процедурата, които не са отстранени от участие в процедурата и които отговарят на предварително обявените условия за допустимост.

Участниците, чиито технически и ценови предложения не отговарят на изискванията, посочени в техническата спецификация, ще бъдат отстранени от по-нататъшно участие поради несъответствие с условията, поставени от възложителя.

Класирането на офертите се извършва по низходящ ред на получената комплексна оценка, изчислена на база показателите за оценка, посочени по-долу, като на първо място се класира офертата с най-висока оценка.

Оценките по отделните показатели се представят в числово изражение с точност до втория знак след десетичната запетая. В случай, че двама или повече участници получат равни комплексни оценки, изпълнителят на обществената поръчка се определя при съобразяване с разпоредбите на чл. 71, ал. 4 и 5 от ЗОП.

Критерий за оценка на офертите е икономически най-изгодната оферта при посочените по-долу показатели с тяхната относителна тежест:

- **Технически показател «Организация на персонала, на който ще е възложено изпълнението на поръчката» (ТП) с 50% тежест в комплексната оценка;**

- **Финансов показател «Предлагана цена» (ФП) с 50% тежест в комплексната оценка.**

Оценката по всеки показател се формира при спазване на изискванията по-долу, като максималния брой точки, които може да получи дадено предложение по конкретен показател е 100 т. Получените оценки се умножават с коефициент (процент), представляващ относителна тежест на съответния показател в комплексната оценка.

Резултатът представлява получените от участника точки за показателя. Оценката по показателя се получава след умножаване на резултата, получен от прилагане на съответните формули с процента, представляващ тежестта на показателя. Сборът от точките по всички показатели е **Комплексна оценка ”К”**, на базата на който се определя класирането на отделните участници. Участникът събрал най - много точки се класира на първо място, като по низходящ ред се класират всички останали участници.

**Формула за определяне на Комплексна оценка ”КО” е:**

КО = ТП x 50% + ФП х 50%,

където:

КО - комплексната оценка на n-тия участник;

ТП - оценката по техническия показател „Организация на персонала, на който е възложено изпълнението на поръчката“ на n-тия участник;

ФП - оценката по финансовия показател „Предлагана цена“, предложена от n-тия участник.

50% - относителна тежест на техническия показател в комплексната оценка

50% - относителна тежест на финансовия показател в комплексната оценка

При оценката на офертите първо се разглежда техническата част. Оценката на техническото предложение се извършва на два етапа:

Ако дадено предложение е отхвърлено поради факта, че не отговаря на техническите изисквания, ценовото предложение не се отваря.

**Чрез показател** **ТП** - „Организацията на персонала, на който е възложено изпълнението на поръчката” се оценява качеството на техническото предложение на участника.

Оценката обхваща: предложеното разпределение на ресурсите за изпълнение на поръчката, разпределението на задачите и отговорностите на отделните експерти съгласно планираните дейности, предложените начини за осъществяване на комуникацията с Възложителя, координация и съгласуване на дейностите; предложените мерки за вътрешен контрол и мониторинг; отчитане.

**ВАЖНО!!!** Минимално изискуемото от Възложителя съдържание на Предложението за изпълнение на поръчката по този показател е посочено в техническата спецификация и трябва да съдържа предложенията на участника относно: организация на работата на експертите в екипа на участника; разпределение на отговорностите и дейностите между тях; процеса на комуникация между експертите на участника и останалата част от екипа за управление на проекта, с Възложителя и с други заинтересувани страни; процеса на координация и съгласуване на различните дейности за изпълнение на услугата с останалите членове от екипа за управление на проекта, с Възложителя и с други заинтересовани страни; мерки за вътрешен контрол и мониторинг; процеса на отчитане на изпълнението на услугата.

Това е минимално необходимото съдържание на тази част от техническото предложение. При липса на тази част от предложението на участника или при липса на предложение по кой да е от посочените компоненти, както и при установено несъответствие и/или противоречие между предложенията на участника по отделните компоненти ще се счита, че техническото предложение не отговаря на минималните изисквания за съдържание и няма да подлежи на оценка.

До оценка няма да бъдат допускани и технически предложения, които не отговарят на техническите спецификации и/или на изискванията за изпълнение на поръчката, посочени в документацията за участие в настоящата поръчка и/или на нормативни изисквания и/или на изисквания на управляващия орган и/или на оперативна програма „Околна среда“.

Максималната стойност на оценката по **ТП е 100 точки**. Конкретният брой точки е посочен в таблицата по-долу и се определя за всяка оферта на базата на експертна оценка, извършвана от комисията при спазване на посочения по-горе ред за оценка и на следната методика:

|  |  |
| --- | --- |
| **Показател ТП**  **„Организация на персонала, на който е възложено изпълнението на поръчката”** | **Максимален брой точки 100** |
| Предложената от участника организация на персонала, на който е възложено изпълнението на поръчката осигурява изпълнението на минималните изисквания на Възложителя, посочени в Техническата спецификация, а именно: - участникът е предложил организация на работата на експертите в екипа на участника; посочил е как се разпределят отговорностите и дейностите между тях, описан е процеса на комуникация между експертите на участника и останалата част от екипа за управление на проекта, с Възложителя и с други заинтересувани страни; описан е процеса на координация и съгласуване на различните дейности за изпълнение на услугата с останалите членове от екипа за управление на проекта, с Възложителя и с други заинтересовани страни; описани са мерки за вътрешен контрол и мониторинг; описан е процеса на отчитане на изпълнението на услугата. | **1 т.** |
| Предложената от участника организация на персонала, на който е възложено изпълнението на поръчката осигурява изпълнението на минималните изисквания на Възложителя, посочени в Техническата спецификация, а именно: - участникът е предложил организация на работата на експертите в екипа на участника; посочил е как се разпределят отговорностите и дейностите между тях, описан е процеса на комуникация между експертите на участника и останалата част от екипа за управление на проекта, с Възложителя и с други заинтересувани страни; описан е процеса на координация и съгласуване на различните дейности за изпълнение на услугата с останалите членове от екипа за управление на проекта, с Възложителя и с други заинтересовани страни; описани са мерки за вътрешен контрол и мониторинг; описан е процеса на отчитане на изпълнението на услугата. Техническо предложение, което съдържа всички елементи за присъждане на минимален брой точки (1 т.) и в което допълнително са разработени от следните **елементи:**  1.За всяка една от дейностите, посочени в Техническата спецификация, са дефинирани необходимите за изпълнението й ресурси (технически /информация, документи, срещи с възложителя и със заинтересовани страни и др./ и човешки /ръководен екип и персонал/.  2. За всяка една от дейностите, посочени в Техническата спецификация, са определени конкретните задачи / задължения на отговорния/те за изпълнението ѝ експерт/и в съответствие с техните квалификация и умения;  3. Определени са конкретните продукти/резултати от изпълнението на всяка една дейност, посочена в Техническата спецификация;  4. Посочено е очакваното въздействие на предложените мерки за вътрешен контрол и мониторинг към качественото изпълнение на всяка от дефинираните дейности и на управлявания проект като цяло и е обосновано, че тяхното приложение ще доведе до повишаване качеството на изпълнение на поръчката; „Обосновава" за целите на настоящата методика, означава обяснение за приложимостта и полезността на предложените дейности при изпълнението на поръчката.  5. Посочени са конкретни комуникационни канали и средства, които ще се прилагат в процеса на организация и управление на проекта, като е отчетена спецификата на поръчката и предложената организация на персонала;  6. Посочени са отчетните документи, които ще бъдат създадени от изпълнението на всяка дейност, посочена в техническата спецификация  **се оценява съобразно таблицата по-долу:**   |  |  | | --- | --- | | **Условие** | **Точки** | | Техническо предложение, което съдържа всички елементи за присъждане на минимален брой точки (1 т.) и в което допълнително е разработен **поне един** от посочените по-горе 6 елемента. | 10 т. | | Техническо предложение, което съдържа всички елементи за присъждане на минимален брой точки(1 т.) и в което допълнително са разработени **два** от посочените по-горе 6 елемента. | 20 т. | | Техническо предложение, което съдържа всички елементи за присъждане на минимален брой точки (1 т.) и в което допълнително са разработени **три** от посочените по-горе 6 елемента. | 40 т. | | Техническо предложение, което съдържа всички елементи за присъждане на минимален брой точки (1 т.) и в което допълнително са разработени **четири** от посочените по-горе 6 елемента. | 60 т. | | Техническо предложение, което съдържа всички елементи за присъждане на минимален брой точки (1 т.) и в което допълнително са разработени **пет** от посочените по-горе 6 елемента. | 80 т. | | Техническо предложение, което съдържа всички елементи за присъждане на минимален брой точки (1 т.) и в което допълнително са разработени **шест** от посочените по-горе 6 елемента. | 100 т. | |  |

**ОЦЕНКА ПО ПОКАЗАТЕЛ ФП – „ПРЕДЛАГАНА ЦЕНА“**

Оценката по този показател ФП за всеки отделен участник в процедурата се извършва по следната формула:

**ФП = Пр.цена (мин) Х 100**

**Пр.цена (оценяван участник)**

Предложената от участника цена за изпълнение на обществената поръчка трябва да бъде в български лева и без ДДС.

Максималната стойност на оценката по ФП е 100 точки и се дава на участника, предложил най-ниска цена.

Забележка:

Предлаганата цена не трябва да надвишава посочената от Възложителя прогнозна стойност на поръчката. В случай, че предложената от участника цена не отговаря на това предварително обявено условие, офертата ще бъде отстранена от по-нататъшно участие в процедурата.

**КОМПЛЕКСНА ОЦЕНКА:**

Комплексната оценка се изчислява за всеки отделен участник по посочената по- горе формула:

**КО = ТП x 50% + ФП х 50%**

Когато получените оценки по отделните показатели и комплексната не са цели числа, те се закръглят до втория знак след десетичната запетая.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по - ниска предложена цена;

2. по - изгодно предложение по показател ФП - „Организация на персонала, на който е възложено изпълнението на поръчката”

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с горния ред.